kardosdrur/scandi-wiki huggingface dataset:
Manderup Due (officer)

Manderup Due (født 5. februar 1668 på Krastrup, død 11. marts 1710 i Helsingborg) var en dansk officer og godsejer. Han var en søn af Bernt Due (en søn af Manderup Due) til Krastrup og Elisabeth Krabbe.

Due blev, da han var 16 år gammel, sendt til København for at opdrages til den militære stand. To år efter blev han fændrik ved Livgarden til Fods og fulgte 1689 denne afdeling til Irland, hvor han deltog i krigen. 1691 blev han sekondløjtnant og tog nu del i kampene i Flandern, under hvilke han 1692 avancerede til premierløjtnant og 1695 til kaptajn reformé, indtil han ved sin hjemkomst efter freden blev udnævnt til kaptajn i Garden 1698. Han gjorde derefter en rejse til Frankrig, men da krigsurolighederne begyndte i Danmark 1700, blev han kaldt hjem og året efter ansat som major ved det nyoprettede Grenaderkorps. 1707 blev han oberst og chef for Vestsjællandske nationale Regiment og 1708 chef for Dronningens Livregiment og deltog med dette i Hærens landgang i Skåne. I slaget ved Helsingborg 10. marts 1710 blev han hårdt såret af to stykkugler i højre arm og venstre ben og døde natten derpå i Helsingborg, efter at armen var blevet amputeret.

Due var den sidste mand af sin slægt og blev begravet i Herlufsholm Kirke i Marcus Gjøes pragtfulde familiebegravelse. 19. oktober 1708 var han nemlig blevet gift med Charlotte Amalie Gjøe (født 11. februar 1689), datter af gehejmeråd Marcus Gjøe og Jytte Dorothea Thott, med hvem han fik Brahesborg, som han føjede til sine øvrige godsbesiddelser: Krastrup, Gundersted med flere. Hun blev atter gift 1717 med grev Christian Rantzau til Rosenvold og døde 31. juli 1724.

Kilder 
 
 Jacob Lodberg, Ligprædiken over Manderup Due, 1711.

Faldne danske militærfolk
Personer i Den Store Nordiske Krig fra Danmark-Norge
Officerer fra Danmark
Godsejere fra Danmark
Danskere i 1600-tallet
Danskere i 1700-tallet
Personer fra Jylland
Detektiv Snus

Snus er en figur i Mickey Mouse-universet.

Snus er en detektiv der arbejder for Andeby/Mousetons politi. Snus er ret dum og politimester Striks har det med at tilkalde Mickey i stedet for at sætte Snus på sagen. Snus kan blive ret sur over det, og har i nogle historier prøvet at hævne sig på Mickey. I Anders And og Co. er han for det meste Mickeys makker i de små krimihistorier der hedder du gådeste.

Anders And-figurer
Fiktive detektiver
Aage V. Jørgensen

Aage Vilhelm Jørgensen (25. november 1892 i København – 23. juni 1984) var en dansk direktør og konsul.

Han var søn af maskinmester i DFDS Vilhelm Jørgensen (død 1929) og hustru Marie Jørgensen (død 1940), indtrådte i A/S Det Østasiatiske Kompagni 1908, var ansat ved kompagniets oversøiske filialer 1917-46 og var direktør for Dansk Sojakagefabrik A/S fra 1947 til 1957.

Jørgensen var også dansk konsul i Harbin, Manchuriet 1936-46, medlem af Industrirådet fra 1947, medlem af bestyrelsen for Olaf H. Smith A/S, A/S Aalborg Margarinefabrik, Petersen & Jensen A/S, Svendborg, Fabriksaktiebolaget Victoria, Helsingborg, Finska Margarinfabriken A/B, Helsingfors, Clyde Oil Extraction, Ltd., Glasgow og Stettiner Oelwerke in Hamburg A.G. i Hamborg samt Dansk-Kinesisk Forening. Han var Ridder af Dannebrogordenen og bar Vasaordenen.

Jørgensen blev gift 24. august 1933 med operasangerinde Kirsten Johanne Engquist (18. august 1903 i New York - ?), datter af civilingeniør Hans August Engquist (død 1921) og hustru Frederikke Lovise født Holm.

Kilder 
 Kraks Blå Bog 1957

Personer i Kraks Blå Bog (afdøde)
Erhvervsfolk fra Danmark
Medlemmer af Industrirådet
Riddere af Dannebrog
Danskere i 1900-tallet
Personer fra København
Konsuler fra Danmark
Personer med tilknytning til Det Østasiatiske Kompagni
Bolotovo-traktaten

Bolotovo-traktaten (Russisk: Болотовский договор) blev indgået i 1348 mellem de to russiske byer Novgorod og Pskov og indebar, at Novgorod anerkendte Pskov som uafhængig af Novgorod. Indtil traktatens indgåelse havde Pskov, i det mindste formelt, været en del af Novgorods område og således underlagt Novgorod, omend med egne fyrster og de facto uafhængig i omkring hundrede år. Det menes, at Pskov var blevet politisk uafhængig i 1329 og havde haft flere fyrster, blandt andre Vsevolod Mstislavich (som havde været i Novgorod til  1136) og den litauiske fyrste Dovmont (1266–1299).

Den kirkelige jurisdiktion var dog stadig underlagt ærkebiskoppen af Novgorod, som nu blev en stedfortræder for Pskov og periodisk besøgte byen, så ingen borgere i Pskov skulle komme for retten i Novgorod.

Baggrunden for traktaten er usikker: det menes, at Pskov fik anerkendelsen som modydelse for ydede tjenester under krigene mellem Sverige og Novgorod, men ligeledes er påpeget at der var tale om at formalisere en allerede indtruffen tilstand.

Det er bemærkelsesværdigt, at Novgorod-traktaten kun er nævnt i Novgorods krøniker, men ikke i dem af Pskov.

Noter 

Rusland i 1300-tallet
Traktater
Manas

Manas har flere betydninger:

 Manas (distrikt) – et distrikt i Kirgisistan.
 Manas International Airport - den største lufthavn i Kirgisistan.
 Manas (flod) - en flod i Indien.
 Manas National Park - beliggende i Assam, Indien.
 Manas, Drôme - en kommune i Frankrig.
 Manas, Kina - et område i Xinjiang, Kina.
Bessvatnet

Bessvatnet er en næringsfattig indsø i Jotunheimen i Norge. Den ligger nær Besseggen.

Eksterne henvisninger 

Søer i Norge
Gazipaşa Lufthavn

Gazipaşa Lufthavn  er en international lufthavn i Tyrkiet. Den er beliggende i Antalya provinsen, 30 minutters kørsel fra Alanya, og cirka 120 minutters kørsel fra Antalya.

I 2012 betjente lufthavnen 85.000 passagerer.

Historie 
Lufthavnen stod færdigbygget i 1999, men åbnede ikke for flyvningerne på grund af bureaukrati. I 2006 kom der hul på forhandlingerne, og alle lokale parter blev enige om at lufthavnen skulle gøres operationel. Firmaet TAV Airports Holding skulle drive lufthavnen, mod at betale 50.000 US$ om året, og afgive 65 % af det samlede overskud på driften. Aftale er gældende i 25 år. TAV forlængede også landingsbanen til 2.000 meter, så den kunne tage imod større passagerfly.

Lufthavnen åbnede for indenrigsflyvninger i juli 2010, og ved starten af feriesæsonen året efter kom der charterflyvninger fra Amsterdam Airport Schiphol.

Flyselskaber og destinationer 
I september 2013 havde lufthavnen følgende ruter:

Eksterne henvisninger 
 www.gzpairport.com - lufthavnens officielle hjemmeside

Referencer 

Lufthavne i Tyrkiet
Etableret i 1999
Tåsingsk

Tåsingsk er en dialekt som tales på Tåsinge og Thurø. Den er en underdialekt af dialekten fynsk.

Kilder
 dialekt.ku.dk

Danske dialekter
Tåsinge
Yolo

Yolo er et akronym af ("You only live once" Du/man lever kun en gang).
Udtrykket ligner tidligere udtryk som "Carpe Diem" og "Living on the Edge"
Forskellen er at Yolo oftere bliver brugt af unge, som undskyldning for vilde eller direkte dumme ting de har gjort, eller gør. Udtrykket oplevede en genoplivning, da rapperen Aubrey Graham benyttede det i sangen The Motto, fra slutningen af 2011.

Referencer 

Engelske ord
Internetjargon
Dong (valuta)

Den vietnamesiske dong (vietnamesisk: đồng; symbol: ₫; ISO-kode: VND) er Vietnams valuta. I april 2021 svarede ca. 3.690 dong til 1 dansk krone. Dong har været valutaen i Vietnam siden den 3. maj 1978, men anvendtes tidligere i Nordvietnam fra 1946, og i Sydvietnam fra 1954.

Møntenheder
Vietnam
Digital arv

Digital arv er et udtryk, der anvendes om de efterladenskaber, en afdød har gemt på PC'er eller andre digitale medier. Efter den nugældende lovgivning har arvinger ikke mulighed for at få adgang til disse oplysninger, medmindre den afdøde har gemt adgangskoderne f.eks. hos en pårørende, en advokat eller en tjenesteudbyder, der tilbyder at gemme adgangskoder o.lign. Politikere fra partier, der udgør et flertal i Folketinget har erklæret vilje til at finde en løsning på dette spørgsmål, som bl.a. indebærer risiko for, at værdifuld kulturarv går tabt, fordi mange kilder ikke længere findes overleveret på papir.

Noter

Referencer 
Efterlader du digital arv? Ældresagen 23. august 2013
Efterladte skal have adgang til digital arv BT 27. september 2013 
Politikere vil sikre efterladte adgang til digital arv, Kristeligt Dagblad, 4. februar 2012

Jura
Død
Ytre Fiskelausvatn

Ytre Fiskelausvatnet er en sø som ligger i Balsfjord kommune i Troms fylke i Norge. Den ligger i 160 meters højde mellem Aursfjorden og Storsteinnes, og har et areal på 7,62 km² og en omkreds på godt 22 km. Omkring søen er der en del hyttebyggeri. På nordsiden ligger Blåtind skydeområde.

Balsfjord
Søer i Troms og Finnmark
Jordskælvet i Baluchistan 2013

Jordskælvet i Baluchistan 2013 var et jordskælv, der fandt sted i udenfor byen Khuzdar i Baluchistanprovinsen i den sydvestlige del af Pakistan tirsdag den 24. september 2013 klokken 16.29, lokal tid. Det havde en styrke på 7,8 på richterskalaen og kunne mærkes i flere lande i det sydlige Asien, heriblandt i Indiens hovedstad, New Delhi. Pr. 27. september 2013 er der fundet 515 personer døde og pr. 25. september 2013 er der mindst 300 tilskadekomne.

I forbindelse med jordskælvet blev der skabt en ø (Zalzala Koh eller Zalzala Jazira, 'jordskælvsbjerget' eller 'jordskælvsøen') halvanden km fra sydkysten ved byen Gwadar. Øen måler 30x76 meter og har en højde på 18 meter.

Se også 
 Jordskælvet i Baluchistan 1945 (Pakistan)
 Jordskælvet i Baluchistan 2008 (Pakistan)
 Jordskælvet i Sistan og Baluchistan 2013

Referencer 

Jordskælv i Pakistan
Begivenheder i 2013
Fikret Amirov

Fikret Masjadi Dzjamil ogly Amirov (, , ; født 22. november 1922 i Gjandzja, Aserbajdsjanske SSR, Sovjetunionen, død 20. februar 1984 i Baku, Aserbajdsjanske SSR) var en aserbajdsjansk komponist. Amirov hører til en af de mest prominente komponister i Aserbajdsjan, ved siden af Kara Karajev.

Han har komponeret 1 symfoni "Nizami" for strygere, symfoniske digte,  balletter, klaverstykker, 1 opera og sange.

Han var især inspireret af aserbajdsjansk folklore. Han skabte en symfonisk genre som han kaldte symfonisk mugam, som var en serie af klassiske folkemelodier i symfonisk islæt.

Udvalgte værker 

 Symfoni "Nizami" (1941, Rev. 1964) - for orkester
 Shur (1948) (Symfonisk digtning) - for orkester
 Azerbadjansk Capriccio (1961) (Symfonisk digtning) - for orkester
 Kurd Afshari (1948) (Symfonisk digtning) - for orkester
 Gulustan Bayati-Shiraz (1968) (Symfonisk digtning) - for orkester
 Dobbeltkoncert (1946) - for violin, klaver og orkester
 Sevil (1953) - opera

Hæder og priser
 Stalinprisen (1949)
 USSR's statspris (1980)
 Folkets kunstner i Azerbaijan SSR (1958) 
 Folkets kunstner i USSR (1965)
 Det Socialistiske Arbejdes Helt (1982)
 To Leninordener (1959, 1982)
 Arbejdets Røde fanes orden, to gange (1967, 1971)
 Azerbaijan SSRs statspris (1974)
 Lenin Komsomol Prize i Azerbaijan SSR (1967).

Referencer

Eksterne kilder/henvisninger 
   Om Fikret Amirov på musicweb-international.com 

Komponister fra Aserbajdsjan
Komponister fra Sovjetunionen
Personer fra Gjandzja
Svenstrup & Vendelboe (album)

Svenstrup & Vendelboe er det selvbetitlede debutalbum af den danske dj og producer-duo Svenstrup & Vendelboe. Det udkom den 14. oktober 2013 på Labelmade og disco:wax. Albummet indeholder de fire platinsælgende singler "I Nat", "Dybt Vand", "Glemmer Dig Aldrig", "Where Do We Go From Here" og senest "Hvor Ondt Det Gør".

Spor

Kilder 

Popalbum fra Danmark
Debutalbum fra Danmark
Debutalbum fra 2013
Nikolaj Pejko

Nikolaj Ivanovitj Pejko (, , født 25. marts 1916 i Moskva, Det Russiske Kejserrige, død 1. juli 1995 samme sted, Den Russiske Føderation) var en russisk komponist og professor i komposition. Pejko studerede hos Nikolaj Rakov og Nikolaj Mjaskovskij på Moskvas Musikkonservatorium.

Han har skrevet 10 symfonier, orkesterværker, kammermusik, klaverstykker, sange, fire strygerkvartetter, en obokoncert, scenemusik og en klaverkoncert osv.

Han komponerede i en traditionel romantisk stil med disonante elementer og russisk folklore inkorporeret. Man aner også inspiration fra Dmitrij Sjostakovitj.

Udvalgte værker 

 Symfoni nr. 1  (1944–1946) - for orkester
 Symfoni nr. 2  (1946) - for orkester
 Symfoni nr. 3  (1956-1957) - for orkester
 Symfoni nr. 4  (1963–1965) - for orkester
 Symfoni nr. 5  (1968-1969) - for orkester
 Symfoni nr. 6  (1972) - for orkester
 Symfoni nr. 7  (1977) - for folkeinstrumentorkester 
 Symfoni nr. 8  (1982–1985) - for orkester
 Symfoni nr. 9  (1988–1990) - for strygeorkester
 Symfoni nr. 10 "12 aforismer og efterslæb" (1993) - for orkester
 Koncert Symfoni (1972-1974) - for orkester
 Sinfonietta (1959) - for kammerorkester
 Suite "Fra legenden om Yakutia"(1940–59) - for orkester
 Elegisk digt (1980) - for strygeorkester
 Klaverkoncert (1942–1954) - for klaver og orkester
 "Jeanne d'Arc" (1953–1956, rev. 1978-1979) - ballet

Eksterne kilder/henvisninger 
 Om Nikolaj Pejko

Komponister fra Rusland
Professorer fra Rusland
Personer fra Moskva

Russere i 1900-tallet
Axé

Axé er en brasiliansk musikgenre fra delstaten Bahia i Nordøstbrasilien. Genren opstod i 1980’erne i forbindelse med karnevallet i Salvador som et resultat af fusionen mellem på den ene side forskellige afro-cubanske genrer som reggae og calypso samt på den anden side afro-brasilianske genrer som frevo, forró og maracatu.
Ordet ”axé” dækker desuden over en religiøs hilsen brugt i de to afro-brasilianske religioner candomblé samt umbanda. I den sammenhæng betyder axé ”positiv energi”.

Musikgenrer
Musik fra Brasilien
Nikolaj Rakov

Nikolaj Petrovitj Rakov (, ; født 14. marts 1908 i Kaluga, Det Russiske Kejserrige, død 3. november 1990 i Moskva, Sovjetunionen) var en russisk komponist, violinist, dirigent, lærer og professor.

Rakov blev undervist af Reinhold Gliere og Sergej Vasilenko på Moskva musikkonservatorium. Han blev efter endt eksamen ansat som lærer og senere professor i orkestration.

Han skrev fire symfonier, orkesterværker, fire klaverkoncerter, to violinkoncerter, kammermusik og klaverstykker.

Rakov var en ultrakonservativ komponist, som komponerede i romantisk stil med inspiration fra Aleksandr Glasunov og Pjotr Tjajkovskij, han blev dog senere inspireret af neoklassisk stil

Han har undervist bl.a. Edison Denisov, Boris Tjajkovskij, Alfred Schnittke og Nikolaj Pejko.

Udvalgte værker 

 Symfoni nr. 1 (1940) - for orkester
 Symfoni nr. 2 "Ungdom" (1957) - for strygeorkester
 Symfoni nr. 3  "Lille Symfoni" (1962) - for orkester
 Symfoni nr. 4 (1973) - for orkester
 Sinfonietta (1958) - for strygeorkester
 Stor suite (1931) - for orkester
 4 Klaverkoncerter (1969-1977) - for klaver og orkester
 2 Violinkoncerter (1944, 1963) - for violin og orkester
 4 Sonater (1959-1973) - for klaver
 15 Sonatiner (1950, 1954, 1956, 1964, 1970, 1970, 1971, 1971, 1972, 1972, 1972, 1972, 1975, 1975, 1976)

Eksterne henvisninger 
 Om Nikolai Rakov

Violinister
Komponister fra Rusland
Dirigenter fra Rusland
Professorer fra Rusland
Personer fra Kaluga
Nasib Sjiganov

Nasib Gajasovitj Sjiganov (  lat. Nəcip Ğayaz uğlı Cihanov; , ; født 15. januar 1911 i Oral, Orenburg guvernement (nu Orenburg oblast), Det Russiske Kejserrige, død 2. juni 1988 i Kasan, Tatariske ASSR, Sovjetunionen) var en sovjetisk/tatarisk komponist og lærer. 

Sjiganov har skrevet 16 symfonier, otte operaer, kammermusik, orkesterværker, sange etc.

Han har undervist i komposition på Kasans statskonservatorium og var rektor (1945-1988).

Udvalgte værker 

 Symfoni nr. 1 (1973) - for orkester
 Symfoni nr. 2 "Sabantuj" (1968) - for orkester
 Symfoni nr. 3 "Lyrisk" (1971) - for orkester
 Symfoni nr. 4 (1973) - for orkester
 Symfoni nr. 5 (1974) - for orkester
 Symfoni nr. 6 (1975) . for orkester
 Symfoni nr. 7 (1976) - for orkester
 Symfoni nr. 8 (1977) - for orkester
 Symfoni nr. 9 (1978) - for orkester
 Symfoni nr. 10 (1979) - for orkester
 Symfoni nr. 11 (1980) - for orkester
 Symfoni nr. 12 (1981) - for orkester
 Symfoni nr. 13 (1982) - for orkester
 Symfoni nr. 14 (1983) - for orkester
 Symfoni nr. 15 (1984) - for orkester
 Symfoni nr. 16 (1985) - for orkester
 Suite til tatar temaer (1949) - for orkester
 Symfonisk digtning "Kyrlaj" (1946) - for orkester

Eksterne kilder/henvisninger 
 Om Nasib Sjiganov på musicweb-international.com 

Personer fra Orenburg oblast
Komponister fra Sovjetunionen
Lærere
Aursfjorden

Aursfjorden er en fjordarm af Malangen i Balsfjord og Målselv kommuner i Troms og Finnmark fylke i Norge. Fjorden kaldes også Sørfjorden. Kommunegrænsen følger fjorden, som er 9,5 km lang, fra indløbet mellem Storvikneset og Aursnes, til Aursfjordbotn inderst i fjorden.

Et godt stykke inde  på vestsiden af fjorden ligger bygden Keianes, mens bygden Aursfjord ligger på den modsatte side fjorden. 

Fv184 går langs østsiden af fjorden.

Fjorde i Troms og Finnmark
Balsfjord
Målselv
Heorhij Majboroda

Heorhij Majboroda (, ; født 1. december 1913 i Pelekhivsjtsjyna, Poltava guvernement, Det Russiske Kejserrige, død 6. december 1992 i Kyiv, Ukraine) var en ukrainsk sovjetisk komponist og lærer. Majboroda studerede på Gliere Musikkonservatorium i Kijev hvor han blev uddannet (1941). Han underviste samme sted som lærer i komposition (1952-1958).

Han har skrevet 4 symfonier, orkesterværker, 2 klaverkoncerter, violinkoncert, scenemusik etc.

Udvalgte værker  

 Symfoni nr. 1 (1940) - for orkester
 Symfoni nr. 2 "Forår" (1953) - for orkester
 Symfoni nr. 3 "Sommer" (1976) - for orkester
 Symfoni nr. 4 "Efterår" (1989) - for orkester

Kilde 
 Om Heorhij Majboroda 
 Soviet Composers Site 

Komponister fra Rusland
Komponister fra Ukraine
Lærere
Personer fra Poltava oblast
Faradsj Karajev

Faradsj Kara Ogly Karajev (, , ; født 19. december 1943 i Baku, Aserbajdsjanske SSR, Sovjetunionen) er en aserbajdsjansk komponist. Karajev som er søn af Kara Karajev, studerede komposition i sin fars kompositionsklasse på Bakus Musikkonservatorium og fik afgangseksamen (1966). 

Han har skrevet en symfoni "Farewell" til minde om sin fader (1981/82), orkesterværker, en klaverkoncert, kammermusik, klaverstykker etc. 

Karajev er inspireret af Igor Stravinskij og Anton Webern men bruger også seriel teknik og minimalisme som elementer i sin musik. Han har senere brugt aserbajdsjansk folklore som inspiration i sine kompositioner.

Udvalgte værker 

 Farvel Symfoni (nr.1) (1980-1982) - for orkester
 Klaverkoncert (1974) - for klaver og kammerorkester 
 Concerto Grosso - "Til minde om Anton Webern" (1967) - for orkester
 Kaleidoskop (1971) -  ballet

Eksterne henvisninger 
 Om Faradsj Karajev på musicweb-international.com 
 Officiel hjemmeside 

Komponister fra Aserbajdsjan
Komponister fra Rusland
Komponister fra Sovjetunionen
Personer fra Baku
Zig-Zag

Zig-Zag var et landsdækkende og meget populært ungdoms-tv-program, der blev udsendt ugentligt fra 1987 til 1996 af Danmarks Radio.

Programmet var baseret på et hold af faste tv-værter, der i studiet interviewede gæster om de for ungdomskulturen aktuelle temaer, fx selvmord. Blandt de faste værter var:
 Kamilla Gregersen
 Jan Lagermand Lundme
 Søren Bräuner

Kilder

Eksterne henvisninger 
 

Ungdomsprogrammer fra Danmark
DR-programmer
Etableret i 1987
Ophørt i 1996
Danske tv-serier fra 1980'erne
Danske tv-serier fra 1990'erne
Sergej Vasilenko

Sergej Nikiforovitj Vasilenko (, ; født 30. marts 1872 i Moskva, Det Russiske Kejserrige, død 11. marts 1956 samme sted, Sovjetunionen) var en russisk komponist, lærer og professor. Vasilenko blev undervist af Aleksandr Gretjaninov og Sergej Tanejev.

Han komponerede fem symfonier, orkesterværker, klaverkoncert, trompetkoncert, harpekoncert,
klarinetkoncert, hornkoncert, balletmusik, kammermusik etc.

Vasilenko underviste på Moskva musikkonservatorium (1906-1956), hvor han blev professor i komposition i 1907. Han har bl.a. undervist Nikolaj Pejko.

Udvalgte værker  

 Symfoni nr. 1 (1904-1906) - for orkester
 Symfoni nr. 2 (1913) - for orkester
 Symfoni nr. 3 "Italiensk" (1934) - for domra, balalaika, blæserorkester og orkester 
 Symfoni nr. 4 "Arktisk" (1934) - for orkester
 Symfoni nr. 5 (1947) - for orkester
 "Dødens have"  (1908) (Symfonisk digtning) - for orkester
 Klaverkoncert (1949) - for klaver og orkester

Eksterne henvisninger 
 Om Sergei Vasilenko 

Komponister fra Rusland
Professorer fra Rusland
Personer fra Moskva

Russere i 1800-tallet
Russere i 1900-tallet
Friends (soundtrack)

Friends er et soundtrack Elton John og Bernie Taupin udgivet før deres succes i USA. Albummet blev certificeret guld i april 1971 af Recording Industry Association of America, det tredje efter Elton John i februar og Tumbleweed Connection i marts. Titelsporet var et mindre hit i USA og nåede nummer 34 på Billboard Hot 100.

Sporliste 
 "Friends" – 2:20
 "Honey Roll" – 3:00
 "Variations on 'Friends'" – 1:45
 "Theme (The First Kiss)"/"Seasons" – 3:52
 "Variations on Michelle's Song (A Day in the Country)" – 2:44
 "Can I Put You On" – 5:52
 "Michelle's Song" – 4:16
 "I Meant to Do My Work Today (After All a Day in the Country)" – 1:33
 "Four Moods" – 10:56 (Paul Buckmaster)
 "Seasons Reprise" – 1:33

Musikere 
 Elton John – piano, vokal
 Caleb Quaye – guitar
 Dee Murray – basguitar
 Nigel Olsson – trommer
 Paul Buckmaster – orkestrale arrangement
 Rex Morris – saxofon
 Madeline Bell – baggrundsvokal
 Lesley Duncan – baggrundsvokal
 Kay Garner – baggrundsvokal

Elton John-album
Album fra 1971
Soundtracks
Oğuzhan Aynaoğlu

Oğuzhan "O.G." Aynaoğlu (født 22. marts 1992) er en dansk fodboldspiller af tyrkisk afstamning, der spiller i den tyrkiske Süperligklub Çaykur Rizespor. Han er den eneste dansker i den tyrkiske liga.

Karriere

FC Nordsjælland 
Oğuzhan Aynaoğlu startede sin professionelle karriere i FC Nordsjælland, hvor han også havde spillet som ungdomsspiller. Han debuterede for klubbens førstehold mod sin tidligere klub Brøndby IF, hvor han blev skiftet ind i 70' minut.

Den 10. maj 2013 gjorde Oguzhan et fremragende indhop imod OB, da han scorede et klassemål til resultatet 4-1, da han efter et par finter i feltet, smukt krøllede bolden helt op i det fjerneste målhjørne med et spark med højrebenet.

Aynaoglu fik en del spilletid og var i en fantastisk form, indtil han blev ramt at lyske og hofte skader.

Bursaspor 
I januar transfervinduet 2014 blev Aynaoğlu solgt til Bursaspor. Han fik rygnummeret 14.

Caykur Rizespor 
Den 29. juni 2016 skrev Aynaoglu under på en torig aftale med den tyrkiske Süperligklub Caykur Rizespor.

Eksterne henvisninger 
 Oguzhan "O.G" Aynaoglu  Profil hos FC Nordsjælland

 Oguzhan Aynaoglu, all-time Superligastatistik på Superstats.dk

Referencer 

Fodboldspillere fra Danmark
Fodboldspillere fra FC Nordsjælland
Fodboldspillere fra Bursaspor
Kasper Larsen

Kasper Larsen kan være:

 Kasper Larsen (håndboldspiller) (født født 18. marts 1989) – dansk håndboldspiller.
 Kasper Larsen (fodboldspiller) (født 25.januar 1993) – dansk fodboldspiller.

Også
 Kasper Klostergaard Larsen (født 22. maj 1983) - dansk cykelrytter.
 Kalle Pimp (Kasper Ejnar Glyngfeldt Larsen) (født 1986) - dansk rapper
Per-Mathias Høgmo

Per-Mathias Høgmo (født 1. december 1959) er en norsk fodboldtræner, som i dag er sportslig leder for Fredrikstad FK, men som tidligere har været norsk landstræner for både kvinder og mænd. Høgmo har desuden været træner i Tromsø, Rosenborg og svenske Djurgården

Han var træner for Norges kvindefodboldlandshold i perioden 1997-2000, og han var således med til at sikre holdet guld ved OL 2000 i Sydney. Høgmo afløste Egil Roger Olsen efter dennes fyring 27. september 2013 som træner for Norges herrefodboldlandshold, og han sad på denne post frem til 2016. I sin tid som herrelandstræner opnåede han ti sejre i 35 kampe.

Høgmo har desuden i en periode været chef for det norske fodboldforbund og været ekspertkommentator hos NRK. Han har en doktorgrad i fodbold fra Universitetet i Tromsø.

Referencer

Eksterne henvisninger 

 

Personer fra Tromsø
Fodboldtrænere fra Norge
Fodboldspillere fra Norge
Fodboldspillere fra Tromsø IL
Fodboldspillere fra IFK Norrköping
Trænere for Norges fodboldlandshold